CELEX: 62021CN0833
Language: fi
Date: 2021-12-31 00:00:00
Title: Asia C-833/21: Ennakkoratkaisupyyntö, jonka Audiencia Nacional (Espanja) on esittänyt 31.12.2021 – Endesa Generación S.A.U v. Tribunal Económico Administrativo Central

28.3.2022   
            
            
               FI
            
            
               Euroopan unionin virallinen lehti
            
            
               C 138/17
            
         
      Ennakkoratkaisupyyntö, jonka Audiencia Nacional (Espanja) on esittänyt 31.12.2021 – Endesa Generación S.A.U v. Tribunal Económico Administrativo Central
      (Asia C-833/21)
      (2022/C 138/19)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Nacional
      
         Pääasian asianosaiset
      
      
         Valittaja: Endesa Generación S.A.U
      
         Vastapuoli: Tribunal Económico Administrativo Central
      
         Ennakkoratkaisukysymykset
      
      
                  1)
               
               
                  Onko Espanjan kansallinen lainsäädäntö, jossa säädetään sähköntuotantoon käytettävän kivihiilen verotuksesta, direktiivin 2003/96/EY (1) 14 artiklan 1 kohdan a alakohdan mukainen, kun veron rakenteessa ei ole otettu huomioon ympäristönsuojelullisia päämääriä, vaikka sen tavoitteeksi on ilmoitettu ympäristönsuojelu, ja kun siitä saatava verotulot käytetään sähköjärjestelmän kustannusten rahoittamiseen?
               
            
                  2)
               
               
                  Voidaanko katsoa, että ympäristötavoite on tosiasiallisesti otettu veron rakenteessa huomioon sillä, että verokannat vahvistetaan suhteessa sähköntuotannossa käytetyn hiilen lämpöarvoon?
               
            
                  3)
               
               
                  Saavutetaanko ympäristötavoite pelkästään sillä, että veroja säädetään kannettavaksi tietyistä uusiutumattomista energiatuotteista ja että sellaisten tuotteiden käyttöä, joiden katsotaan olevan vähemmän haitallisia ympäristölle, ei veroteta?
               
            
         (1)  Energiatuotteiden ja sähkön verotusta koskevan yhteisön kehyksen uudistamisesta 27.10.2003 annettu neuvoston direktiivi 2003/96/EY (EUVL 2003, L 283, s. 51).